‍۱۴۴۶-۹-۲۹ تاریخ نشر شوی خبرونه فراه #فراه ولایت کې څه باندې ٧٩٠٠ تنه ناروغانو ته روغتیایی خدمات! د ‎‎#افغانی_سرې_میاشتې روغتیاپالانو د فراه ولایت په بېلابېلو سیمو کې د تېرو ۳۰ ورځو په ترڅ کې ٢٨٠٤ تنو ته د کتنې ترڅنګ د اړتیا وړ درمل ورکړی؛ د ١٨٩ تنو ټپیانو پانسمان، ١٥٩٥ مېرمنو او ماشومانو ته د بېلا بېلو ناروغیو د مخنیوی په برخه کې د واکسینونو تطبیق، ٢٧٣٢ کسانو ته د روغتیا ساتنې په تړاو اړینې مشورې، ٢٤٠ مېرمنو ته د زیږون په برخه کې خدمات، ٩١ خوارځواکو ماشومانو ته د خوارځواکۍ اړوند خوراکی توکی او ٣٢٥ تنو مېرمنو ته یې د کورنی تنظیم د چمتووالی په برخه کې لازمې مشورې هم ورکړې دی. کابل #کابل کې د غر ښویېدنې له امله پر زیانمنې شوې کورنۍ نغدی مرسته ووېشل شوه! نن شنبه د رمضان د میاشتې پر ۲۹مه، د ‎#افغانی_سرې_میاشتې له لوری د کابل ښار په ۲۱مه ناحیه کې د هغې زیانمنې شوې کورنۍ سره پنځوس زره (۵۰،۰۰۰) افغانۍ نغدی مرسته ترسره شوه، چې د غر ښویېدنې له امله یې د کور د وېجاړېدو ترڅنګ د کورنۍ ۴ تنو غړو خپل ژوند له لاسه ورکړی و او ۴ تنه نور ټپیان شوی وو.